Z A P I S N I K
16. sjednice Vijeća Mjesnog odbora Savica Šanci održane 31. kolovoza 2026. 
Zagreb, Savica I. 2 s početkom u 19,00 sati

Nazočni članovi Vijeća:
Tomislav Brkić, Ivo Skočić, Gospava Rakitić, Stjepan Zbiljski, Ana Kuštra i Magdalena Pavić.

Predsjedava gospodin Tomislav Brkić, predsjednik Vijeća.

Zapisnik vodi: Tomislav Brkić, predsjednik Vijeća.


Predsjednik konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.

Predsjednik Vijeća daje zapisnik 15. sjednice na verifikaciju.
Vijeće prihvaća tekst Zapisnika 15. sjednice Vijeća, bez izmjena.
Na prijedlog predsjednika Vijeće jednoglasno utvrđuje 

DNEVNI  RED

	1. 
	Zaključak o redovnom korištenju prostora - donošenje zaključka

	2. 
	Zaključci o aktualnoj komunalnoj i prometnoj problematici - donošenje zaključka

	3. 
	Pitanja, prijedlozi i obavijesti




Ad1. Zaključak o redovnom korištenju prostora - donošenje zaključka

Uvodno obrazloženje iznosi Predsjednik Vijeća 
U raspravi sudjeluju: Tomislav Brkić, Ivo Skočić, Gospava Rakitić, Stjepan Zbiljski, Ana  Kuštra i Magdalena Pavić, 

Vijeće jednoglasno donosi


Zaključak  o redovnom korištenju prostora - donošenje zaključka

(Zaključak se prilaže ovom zapisniku i njegov je sastavni dio.)

Ad2. Zaključci o aktualnoj komunalnoj i prometnoj problematici - donošenje zaključka

Uvodno obrazloženje iznosi Predsjednik Vijeća 
U raspravi sudjeluju: Tomislav Brkić, Ivo Skočić, Gospava Rakitić, Stjepan Zbiljski, Ana  Kuštra i Magdalena Pavić, 

Vijeće jednoglasno donosi


 Zaključci  o aktualnoj komunalnoj i prometnoj problematici - donošenje zaključka

(Zaključak se prilaže ovom zapisniku i njegov je sastavni dio.)

Ad3. Pitanja, prijedlozi i obavijesti

Predsjednik obavještava članove Vijeća o: 

- Vijeće jednoglasno ovlašćuje predsjednika za postupanje kod Borovje UPU – jug,
- Održana javna rasprava gdje je vijeće podnijelo svoje prijedloge i primjedbe na UPU – jug,
- Dostavljeno očitovanje medijima vezano za UPU – jug,
- Više građana upućeno gdje i na koji način mogu slati svoje primjedbe na UPU,
 - Ostvarena komunikacija vijećnika s nadležnim tijelima vezano za nastanjenost vrstama životinja na području UPU – jug, 
- Vijeće obaviješteno o prijavama za redovno korištenje prostora,
- Vijeće informirano da se u rujnu se održava nova promocija zdrave hrane u Borovju, druga ove godine, pripreme u tijeku, 
- Poslan prigovor nadležnim tijelima vezano za neodrađeni posao za odbačene automobile,
- Zaprimljen zahtjev mupa za izuzimanje snimki nadzornih kamera,
- Vijeće suglassno s programom građenja,
- Stranka podnijela prigovor za neodvoz dijela smeća koje se nalazi izvan kontejnera,
- Stranka se požalila na nadležnost poštanskog ureda, upućena na postupanje, 
- Prijavljen problem oko mogućnosti korištenja aplikacije za prostorije mjesne samouprave od strane stranke,
- Upit stranke za oprasivanje komaraca,
- Projekt zajedno za zajednicu objavljen na oglasnoj ploci mo
Članovi Vijeća primili su materijale uz poziv na sjednici.

Nakon detaljne rasprave u kojoj sudjeluju svi članovi Vijeća, Vijeće jednoglasno odbija zaključak o iscrtavanju parkirnih mjesta u ulici Dane Duića.

Vijeće je mišljenja da lokacija već pruža određena parkirna mjesta koja nema potrebe iscrtavati dok s druge strane zaustavna traka ne predstavlja prihvatljivo mjesto za parkiranje.

Sjednica je završila u 20.00.sati

KLASA: 024-08/26-003/1828
URBROJ: 251-13-11-5/012-26-2
Zagreb, 31. kolovoza 2026.

Zapisnik uredili:
Tomislav Brkić I Ivo Skočić
Predsjednik
Vijeća Mjesnog odbora Savica Šanci

Tomislav Brkić


Na temelju članka 9. Odluke o davanju na korištenje prostora mjesne samouprave (Službeni glasnik Grada Zagreba 20/26), članka 28. Poslovnika o radu Vijeća Mjesnog odbora Savica Šanci i točke VI. Javnog poziva za dodjelu prostora mjesne samouprave za redovno korištenje od 18. lipnja 2026., Vijeće Mjesnog odbora Savica Šanci, na 16. sjednici, održanoj 31. kolovoza 2026., donijelo je
ZAKLJUČAK
o redovnom korištenju prostora
1. Vijeće je razmotrilo zaprimljene prijave za redovno korištenje prostora Mjesnog odbora Savica šanci, I. Savica 2.
2. Vijeće odobrava redovno korištenje prostora u razdoblju od 1. rujna 2026. do 31. kolovoza 2027. godine, bez naknade:
· Dvorana, Socijaldemokratska partija Hrvatske, Četvrtak (1. i 3. četvrtak u mjesecu): 19:00.sati - 21:00.sati 
· Dvorana, Udruga hrvatskih dragovoljaca domovinskog rata - Peščenica, Ponedjeljak (Svaki ponedjeljak): 19:00 - 22:00; Srijeda (Svaka srijeda): 19:00 - 22:00
3. Vijeće djelomično odobrava redovno korištenje prostora u razdoblju od 1. rujna 2026. do 31. kolovoza 2027. godine, bez naknade:
· Dvorana, Hrvatska demokratska zajednica, Utorak (2. i 4. utorak u mjesecu): 18:00 - 21:00. (zatraženi termini korištenja prostora (1. i 3. utorak 18.00. sati – 21.00.sati)
· Dvorana, Udruga hrvatskih branitelja RH, Četvrtak (2. i 4. četvrtak u mjesecu): 19:00 - 21:00 (zatraženi termini korištenja prostora (petak 19.00. sati – 21.00.sati)
· Dvorana, Dom i nacionalno okupljanje, Utorak (1. i 3. utorak u mjesecu): 19:00 - 21:00 (zatraženi termini korištenja prostora (1. i 3. srijeda 19.00. sati – 21.00.sati)
4. Vijeće odbija sljedeću prijavu za redovno korištenje prostora:
· Dvorana, Taverna d.o.o., Termin; Srijeda (4. srijeda u mjesecu): 17:00 - 19:00 
· Razlog odbijanja: Vijeće podržava ideju i program privatnog aplikanta s obzirom da postoji dostupan termin, ali pod uvjetom da postoji interes korištenja prostorija uz plaćanje naknade, sukladno važećem cjeniku mjesne samouprave. 
 5. Ovaj zaključak bit će dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost.


KLASA: 024-08/26-003/1828
URBROJ: 251-13-11-5/008-26-3
Zagreb, 24. kolovoza 2026.





PREDSJEDNIK VIJEĆA
MJESNOG ODBORA SAVICA ŠANCI

Tomislav Brkić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Savica Šanci na 16. sjednici, 31. kolovoza 2026, donijelo je


ZAKLJUČAK
o dopuni postavljanju javnih zdenaca u naselju Borovje


1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog ureda zatraži:

· Postavljanje javnog zdenca na zelenoj površini kod kafića inverno zbog velike koncentracije ljudi i djece na obližnjem igralištu.


2. Izvijesti Vijeće o učinjenom.
3. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.


KLASA: 024-08/26-003/1828
URBROJ: 251-13-11-5/012-26-3
Zagreb, 31. kolovoza 2026.


PREDSJEDNIK VIJEĆA
MJESNOG ODBORA SAVICA ŠANCI

Tomislav Brkić



